సత్యమేవ జయతే - అమెరికాలమ్ - 1 కథ లేని కథ
"రండి. కథ మీద కూర్చుందాం" అన్నాడు దర్శక చంద్రుడు, కుర్చీ మీద కూర్చుంటూ.
ఆ సినిమాకి డబ్బులు పెడుతున్న నిర్మాత ధనంజయం అక్కడే నుంచుని వుండటం చూసి, 'కూర్చో బాబాయ్' అన్నాడు దర్శక చంద్రుడు, ఒక పెగ్గు బిగించి.
"ఇంతకీ మన సినిమాలో హీరో ఎవరంటారు?" అడిగాడు నిర్మాత ధనంజయం రెండో పెగ్గు బిగిస్తూ.
చంద్రుడు చిన్నగా నవ్వి 'ఇంకెవరు.. మా అబ్బాయే... ఇక మీరు కథ మొదలు పెట్టండి?" అడిగాడు జంట రచయితలు తాపేశ్వరం తమ్ముళ్ళని.
ప్రముఖ సినిమా రచయితలు తాపేశ్వరం తమ్ముళ్ళు కథ మొదలుపెట్టారు. (టైపు చేసే అక్షరాలు ఆదా చేయటం కోసం ఇక్కడ్నించీ తా.త. అందాం). ఇద్దరూ జంట రచయితలు కనుక ఎవరు ఎలా చెప్పారు అన్నది కాదు ముఖ్యం, ఏం చెబుతున్నారు అని.
"మేమిప్పటికి నాలువందల తొంభై తొమ్మిది సినిమాలకి కథలు వ్రాశామని మీకు తెలుసు. అంటే ఇది మా 500వ చిత్రం. అందుకని ఈసారి ఎంతో కష్టపడి ఈ కథ తయారు చేశాం"
"మా అబ్బాయికి ఇదే మొదటి చిత్రం. అందుకని ఈ కథ కొత్తగా వుండాలని ముందే చెప్పాను... ఇక కథ మొదలు పెట్టండి" అన్నాడు దర్శక చంద్రుడు ఇంకొకసారి ఔపోసన పడుతూ.
తా.త. కథ మొదలు పెట్టారు. 'అనగా అనగా ఒక ఇంజనీరింగ్ కాలేజీ. ఆ కాలేజీలో ఒక అబ్బాయి, ఒక అమ్మాయి విచిత్రమైన పరిస్థితుల్లో కలుస్తారు. రెండు గ్రూప్ డాన్సులు చేసుకున్నాక, ఇద్దరూ బాగా దగ్గరవుతారు. అప్పుడు ఆ అమ్మాయి బొడ్డు మీద పూజ చేస్తూ, అతను ఇంకొక పాట పాడతాడు. ఈలోగా ఆ అమ్మాయి సంక్రాంతి శెలవులూ, కాలేజ్ బందూ రెండూ కలుపుకుని మొత్తం నెల రోజులకి, వాళ్ళ పల్లెటూరుకి వెడుతుంది. ఆ అబ్బాయి కూడా ఆ అమ్మాయితో వాళ్ళ ఊరు వెడతాడు. అక్కడ ఆ అమ్మాయికి అమ్మా, నాన్నా, అమ్మమ్మా, బామ్మా, తాతయ్య, అన్నయ్యలూ, వదినెలూ, అక్కయ్యలూ, బావలూ, మేనకోడళ్ళూ, మేన కాని అల్లుళ్ళూ.. ఇలా పిచ్చ స్టారింగ్ వుంటుందన్నమాట. మన హీరో అక్కడ అందరికీ నచ్చుతాడు. ఎందుకంటే అతనికి తెలియనిదేదీ లేదు ఈ భూప్రపంచంలో. పాటలు పాడతాడు. డాన్సులు చేస్తాడు. అంతే కాదు అతనే ఒక పాట వ్రాసి, దానికి కొరియోగ్రాఫ్ చేసి అందరితో కలిసి డాన్స్ కూడా చేస్తాడు. హీరోయిన్ బామ్మ అతన్ని అడుగుతుంది, మీ అమ్మానాన్నల పేరేమిటి బాబూ అని. అతను ఫలానా వూరిలో ఫలానా వాళ్ళు అని చెబుతాడు. ఆవిడ ఒక్కసారిగా లేచి నుంచుని, ఆ దుర్మార్గుడి కొడుకువా నువ్వు, పో.. బయటికి పో అని అరుస్తుంది. అప్పుడు అప్పటి దాకా కలిసి పాట పాడుతూ డాన్స్ చేసిన 36 మంది చుట్టాలకీ, మిగతా 38 మంది జూ ఆర్టిస్టులకీ అర్థమవుతుంది, ఇతను వాళ్ళ గూఢ శత్రువు కొడుకని. అక్కడినించీ సినిమా చకచకా పరుగెడుతుంది. ఇంటి ముందు తలకాయలు నరికెయ్యటాలూ, యాసిడ్ ముఖం మీద పొయ్యటం లాంటివి… కాలేజీలో బొడ్డు పూజలూ, వానలో సరిగంగ స్నానాలూ... "
నిర్మాత ధనంజయంకి కొంచెం అసహనంగా వుంది. "ఈ కథని చాలా సినిమాల్లో చూశాం కదూ... తెలుగులో కనీసం వందసార్లు ఇదే కథతో సినిమా తీశారు" అన్నాడు.
తా.త. తడుముకోకుండా అన్నారు. "పోదురూ బడాయి! వందేమిటి. మేం వ్రాసిన 499 సినిమాల్లోనూ 499 సినిమాలకి అదే కథ. బాగా హిట్టయిన కథ. మన ప్రేక్షకులకి నచ్చిన కథ. మీ డబ్బులకి ఢోకా వుండదు. పాటలూ డాన్సులూ సెక్సూ వయొలెన్సూ ఏం కావాలంటే అది పెట్టుకోవచ్చు. ఈ కథలో వున్న గొప్పతనమే అది. కథని మారిస్తే మీ అభిమానులకీ నచ్చదు"
"మరి దర్శక చంద్రుడు గారు కొత్త కథ కావాలన్నారు కదా... " అడిగాడు ధనంజయం.
"కథలో కొత్తదనం మనం తీసే విధానం బట్టి వుంటుంది. బంటుమిల్లి ఇంజనీరింగ్ కాలేజీ బదులు, హీరో హీరోయిన్లు బెర్లిన్ కాలేజీలో కలిసినట్టు చూపిద్దాం. బొడ్డు మీద పూలు పోసే పాట, పబ్లిక్ గార్డెన్సులో కాకుండా పోలెండులో తీద్దాం. ఫైటింగులు బాంబే ఖాన్ బదులు జాకీ ఛాన్ చేత చేయిద్దాం. హిందీ హీరోయిన్ దొరక్కపోతే హాలీవుడ్ నించీ తెప్పిద్దాం... ఈ కొత్తదనం చాలా... ఇంకా కావాలా?" అన్నారు తా.త.
"కథ బాగుంది. మంచి కొత్తదనం కూడా వుంది. ఇది మీకు 500 చిత్రం. మాకు శతదినోత్సవ చిత్రం. శుభం అలాగే కానిద్దాం" అన్నాడు దర్శక చంద్రుడు, బల్ల మీది సీసాని ఖాళీ చేసి.
ఇక్కడ నేను చెప్పదలుచుకున్నదేమిటంటే, సినిమాలు తీసే ప్రతి భాషలోనూ, ప్రతి దేశంలోనూ ఎన్నో కొత్త రకం కథలు వస్తుండగా, మన తెలుగులోనే ఈ దౌర్భాగ్యం ఎందుకని?
పూర్వం ఇలా వుండేది కాదు. ఎన్నో సినిమాలు ప్రచురింపబడ్డ నవలల, కథల ఆధారంగా నిర్మించ బడ్డాయి. దేవదాసు, బాటసారి, అర్థాంగి, మాంగల్యబలం లాటి సినిమాలు బెంగాలీ నవలల ఆధారంగా తీస్తే, జీవన తరంగాలు, సెక్రటరీ, ప్రేమనగర్, కన్యాశుల్కం, ఏకవీర, అందాల రాముడు లాటి ఎన్నో చిత్రాలు తెలుగు నవలల, నాటకాల, కథల ఆధారంగా తీశారు. బాపు-రమణల సాక్షి, బాలరాజు కథ, వంశవృక్షం, విశ్వనాథ్ శంకరాభరణం నించీ స్వాతికిరణం వరకూ, సింగీతం శ్రీనివాసరావు తీసిన పుష్పకవిమానం… ఇలా ఎన్నో వైవిధ్యమైన కథలతో సినిమాలు వచ్చాయి. పైన చెప్పినవి బహు కొద్ది ఉదాహరణలు మాత్రమే. మరిప్పుడు మన సినిమా తమ్ముళ్ళ కథలు ఇలా తయారయాయి ఎందుకు? సంగీతకారుల కథల్లో కూడా మరదళ్ళతో డ్యూయెట్లు పాడించే దుస్థితికి దిగజారింది తెలుగు సినిమా కథ.
దొంగరాముడు, వెలుగునీడలు, గుండమ్మ కథ, మిస్సమ్మ, మాయాబజార్, రాముడు-భీముడు, గోరంతదీపం, మూగమనసులు వంటి ఎన్నో కథలు సినిమా రచయితలు తయారచేసినవే అయినా, కథా కథనాల్లో దేని తరహా దానిదే. దుక్కిపాటి మధుసూధనరావు, ఆదుర్తి సుబ్బారావు, బి.ఎన్. రెడ్డి, విజయా నాగిరెడ్డి-చక్రపాణి మొదలైన నిర్మాతా దర్శకులు, వివిధ రచయితలకి ఎంతో విలువనిచ్చి కథ వ్రాయించేవారు. స్క్రిప్ట్ పూర్తిచేయటానికే కొన్ని నెలలు పట్టేది. ఇప్పుడు తీసే సినిమాలకి కథ వుండదు. గుడ్డెద్దు చేలో పడ్డట్టు, డబ్బు పెడుతున్న హీరో నాన్నో, బాబాయో, మామయ్యో, అమాయకుడైన ఒక రైతు బిడ్డో చేతిలో వున్నది వదులకొట్టుకునే దాకా కథ అలా ఎక్కడెక్కడికో పోతూ వుంటుంది.
పాడుకుంటూ ఆడుకుంటూ కుప్పిగంతులు వేసే హీరో భవిష్యత్తు కోసం బలవంతాన ఆ సినిమాని కుంటుకుంటూ నడిపిస్తారు. అలా నడపకపోతే, ఆ నిర్మాతని హీరో ఒక్క కంటి చూపుతోనే కాల్చి పారేసే సంఘటనలూ వున్నాయి.
హాలీవుడ్ సినిమాలు పరిశీలిస్తే - సీక్రెట్ లైఫ్ ఆఫ్ బీస్, టెంపుల్ గ్రాడిన్, గ్రాన్ టొరీనో, టాయ్ స్టోరీ, జురాసిక్ పార్క్, టెర్మినల్, సిక్త్ సెన్స్, బ్లైండ్ సైడ్.. ప్రతి కథలోనూ ఎంతో వైవిధ్యం.
ఎన్నో నవలల ఆధారంగా నిర్మిచబడ్డ సినిమాలు. డాన్ బ్రౌన్, మైకేల్ క్రిక్టన్, జోసెఫ్ కాండ్రాడ్, రాన్ కోవిక్, కార్ల్ సేగన్, థామస్ కాబ్, జుంపా లహిరి, స్టీఫెన్ కింగ్, జేన్ ఆస్టెన్, టాం క్లాన్సీ, జాన్ గ్రిషం... మొదలైన రచయితల నవలలు.. ఎన్నో.. ఎన్నెన్నో... వీటికి అంతులేదు. అంతే కాదు నవలలకి చాల దగ్గరగా వుంటాయి ఈ సినిమాలు. కొన్ని నిజ జీవితాల ఆధారంగా అల్లబడ్డ కథలు.
మన తెలుగులో చక్కటి నవలలకి కొరత లేదు. రాచకొండ అల్పజీవి, బుచ్చిబాబు చివరకు మిగి లేది, గోపీచంద్ చీకటిగదులు, రంగనాయకమ్మ స్వీట్ హోం లేకాక, కొవ్వలి నవలలు, కొమ్మూరి సాంబశివరావు నవలలు, కొమ్మూరి వేణుగోపాలరావు నవలలు... గణపతి, కంఠాభరణం, మాలపల్లి, వేయి పడగలు లాటి క్లాసిక్స్, కొన్ని వేల మంచి కథ లున్నాయి తెలుగులో.
satyameva jayathe - americalam - 1 katha laeni katha
"randi. katha meeda kurchundam" annadu darsaka chandrudu, kurchi meeda kuurchuntuu.
aa sinimaki dabbulu pedutunna nirmaata dhananjayam akkade nunchuni vundatam chusi, 'kurcho babay' annadu darsaka chandrudu, oka peggu biginchi.
"intakee mana cinemalo heero evarantaaru?" adigaadu nirmaata dhananjayam rendo peggu bigistuu.
chandrudu chinnagaa navvi 'inkevaru.. maa abbaye... ika meeru katha modalu pettandi?" adigaadu janta rachayitalu taapeshwaram tammullani.
pramukha sinima rachayitalu taapeshwaram tammullu katha modalupettaaru. (taipu chese aksharaalu aadaa cheyatam kosam ikkadninchii taama.ta. andaam). iddaruu janta rachayitalu kanuka evaru ela cheppaaru annadi kaadu mukhyam, yem chebutunnaru ani.
"memippatiki naaluvandala tombhai tommidi cinemalaki kathalu vraasaamani meeku telusu. ante idhi maa 500va chitram. andukani eesaari entho kashtapadi ee katha tayaaru chesham"
"maa abbaiki ide modati chitram. andukani ee katha kottagaa vundaalani munde cheppaanu... ika katha modalu pettandi" annadu darsaka chandrudu inkokasari auposana paduthoo.
taama.ta. katha modalu pettaaru. 'anagaa anagaa oka injaneering callagy. aa kaalejeelo oka abbai, oka ammai vichitramaina paristhitullo kalustaaru. rendu groop daansulu chesukunnaka, iddaruu baga daggaravutaaru. appudu aa ammai boddu meeda pooja chestu, atanu inkoka paata paadataadu. eelogaa aa ammai sankraanti selavuluu, calage banduu rendoo kalupukuni mottam nela rojulaki, vaalla palleturuki vedutundi. aa abbai kuudaa aa ammayitho vaalla ooru vedataadu. akkada aa ammayiki amma, nanna, ammamma, bamma, taatayya, annayyaluu, vadineluu, akkayyaluu, baavaluu, menakodallu, mena kaani allulluu.. ilaa piccha staring vuntundannamaata. mana heero akkada andarikee nachutaadu. endukante ataniki teliyanideedii ledu ee bhooprapanchamlo. paatalu paadataadu. daansulu chestaadu. anthe kaadu athane oka paata vraasi, daaniki coriograph chesi andaritho kalisi dans kuudaa chestaadu. heroin bamma atanni adugutundi, mee ammaanaannala peremiti baaboo ani. atanu falana voorilo falana vaallu ani chebutaadu. aavida okkasariga lechi nunchuni, aa durmargudi kodukuva nuvvu, poo.. bayatiki poo ani arustundi. appudu appati daka kalisi paata paadutuu dans chesina 36 mandi chuttalaki, migata 38 mandi joo aartistulaki ardhamavutundi, itanu vaalla guuda satruvu kodukani. akkadininchii sinima chakachaka parugedutundi. inti mundu talakaayalu narikeyyataaluu, yasid mukham meeda poyyatam lantivi kaalejeelo boddu poojaluu, vaanalo sariganga snaanaaluu... "
nirmaata dhananjayanki konchem asahanamgaa vundi. "ee kathani chala cinemallo chusham kadhuu... telugulo kaneesam vandasaarlu ide kathatho sinima teesaaru" annadu.
taama.ta. tadumukokunda annaru. "poduruu badai! vandemiti. mem vraasina 499 cinemaallonuu 499 cinemalaki adhe katha. baga hittayina katha. mana prekshakulaki nachina katha. mee dabbulaki dhoka vundadu. paataluu daansuluu sexoo vayolensu yem kavalante adhi pettukovachhu. ee kathalo vunna goppataname adhi. kathani maariste mee abhimaanulakee nachadu"
"mari darsaka chandrudu gaaru kotta katha kavalannaru kada... " adigaadu dhananjayam.
"kathalo kottadanam manam teese vidhaanam batti vuntundi. bantumilli injaneering callagy badulu, heero heroinlu berlin kaalejeelo kalisinattu chupiddam. boddu meeda poolu pose paata, pablic gardensulo kakunda polendulo teeddaam. faitingulu bambe khan badulu jaakii chaan chetha cheyiddam. hindi heroin dorakkapothe halivud ninchee teppiddam... ee kottadanam chala... inka kavala?" annaru taama.ta.
"katha bagundi. manchi kottadanam kuudaa vundi. idhi meeku 500 chitram. maaku satadinotsava chitram. shubham alaage kaniddam" annadu darsaka chandrudu, balla meedi seesani khaalii chesi.
ikkada nenu cheppadaluchukunnademi, cinimaalu teese prati bhaashaloonuu, prati desamloonuu enno kotta rakam kathalu vastundagaa, mana telugulone ee dourbhaagyam endukani?
puurvam ilaa vundedi kaadu. enno cinimaalu prachurimpabadda navalala, kathala aadhaaramgaa nirmincha baddai. devadasu, batasari, arthaangi, maangalyabalam laati cinimaalu bengali navalala aadhaaramgaa teeste, jeevana taramgaalu, secretery, premanagar, kanyasulkam, ekaveera, andaala ramudu laati enno chitraalu telugu navalala, naatakaala, kathala aadhaaramgaa teesaaru. baapu-ramanala saakshi, balaraju katha, vamsavruksham, vishwanath sankaraabharanam ninchee swaatikiranam varakuu, singeetam srinivasarao teesina pushpakavimanam ilaa enno vaividhyamaina kathalatho cinimaalu vachayi. paina cheppinavi bahu koddi udaaharanalu matrame. marippudu mana sinima tammulla kathalu ilaa tayaarayaayi enduku? sangeetakaarula kathallo kuudaa maradallatho duiyetlu paadinche dusthitiki digajaarindi telugu sinima katha.
dongaramudu, veluguneedalu, gundamma katha, missamma, mayabajar, ramudu-bheemudu, gorantadeepam, moogamanasulu vanti enno kathalu sinima rachayitalu tayaarachesinave aina, kathaa kathanaallo deni taraha daanide. dukkipati madhusudhanarao, aadurti subbarao, bi.en. reddi, vijaya nagireddy-chakrapani modalaina nirmata darsakulu, vividha rachayitalaki entho viluvanicchi katha vraayinchevaaru. script poorticheyataanike konni nelalu pattedi. ippudu teese cinemalaki katha vundadu. guddeddu chelo paddattu, dabbu pedutunna heero nanno, babayo, mamayyo, amaayakudaina oka raitu biddo chetilo vunnadi vadulakottukune daka katha alaa ekkadekkadiko pothoo vuntundi.
paadukuntuu aadukuntu kuppigantulu vese heero bhavishyattu kosam balavantaana aa cinimani kuntukuntu nadipistaaru. alaa nadapakapothe, aa nirmaatani heero okka kanti chuputhone kaalchi parese sanghatanaluu vunnayi.
halivud cinimaalu pariseeliste - seakret life af beas, tempul gradin, gran toryno, taay story, jurasic park, terminal, sikth sens, blind said.. prati kathaloonuu entho vaividhyam.
enno navalala aadhaaramgaa nirmichabadda cinimaalu. dan broun, maikel cricton, josef condrad, ran kovik, carle segan, thamas kab, jumpa lahiri, steafen king, jen austen, taam clansy, jan grisham... modalaina rachayitala navalalu.. enno.. ennenno... veetiki antuledu. anthe kaadu navalalaki chaala daggaragaa vuntaayi ee cinimaalu. konni nija jeevitaala aadhaaramgaa allabadda kathalu.
mana telugulo chakkati navalalaki korata ledu. rachakonda alpajeevi, buchibabu chivaraku migi ledi, gopichand cheekatigadulu, ranganayakamma sweet homem lekaka, kovvali navalalu, kommuri saambasivaraavu navalalu, kommuri venugopalarao navalalu... ganapati, kantaabharanam, malapalli, veyi padagalu laati classics, konni vela manchi katha lunnai telugulo.